Συντεταγμένες: 32°4′17.0″N 81°5′41.3″W﻿ / ﻿32.071389°N 81.094806°W﻿ / 32.071389; -81.094806

 Ζωγραφιά του 1900 του μνημείου του Κάσιμιρ Πουλάσκι στη Σαβάνα
Το **Μνημείο του Κάσιμιρ Πουλάκσι στη Σαβάνα** είναι μνημείο του 19ου αιώνα του Κάσιμιρ Πουλάσκι, που βρίσκεται στην Πλατεία Μόντερεϊ στη Σαβάνα της Τζόρτζια, όχι μακριά από το πεδίο της μάχης όπου ο Πουλάσκι έχασε τη ζωή του κατά τη διάρκεια της Πολιορκίας της Σαβάνα.

Ιστορία
-------

Οι πηγές ποικίλλουν σε σχέση με το πότε τοποθετήθηκε ο ακρογωνιαίος λίθος για το μνημείο, με είτε το 1825 (που περιλαμβάνει την παρουσία του Ζιλμπέρ ντυ Μοτιέ ντε Λα Φαγιέτ) είτε το 1853. Ο Κούλτερ σημειώνει ότι ο θεμέλιος λίθος του Λα Φαγιέτ αρχικά βρισκόταν στην Πλατεία Τσιπέουα, αλλά η χρηματοδότηση αποδείχθηκε ανεπαρκής για την ανέγερση του μνημείου εκείνη την εποχή και το 1853 μεταφέρθηκε στην Πλατεία Μόντερεϊ, όπου θα ανεγειρόταν το μνημείο. Η κατασκευή του μνημείου στην Πλατεία Μόντερεϊ ξεκίνησε αφού τελικά εξασφαλίστηκε η χρηματοδότηση (περίπου 17.000 δολάρια). Ο ακρογωνιαίος λίθος επανατοποθετήθηκε στις 11 Οκτωβρίου 1853 (επέτειος του θανάτου του Πουλάσκι). Ο Νας σημειώνει ότι αποκαλύφθηκε το 1856. Ωστόσο, ο Νάιτ σημειώνει ότι το άγαλμα αποκαλύφθηκε στις 9 Ιανουαρίου 1855. Το μνημείο λέγεται, σύμφωνα με τον Νάιτ, ότι «θεωρούνταν τότε ένα από τα πιο κομψά μνημεία στην Αμερική». Δίπλα στο μνημείο, ένα σώμα που φέρεται να είναι του Πουλάσκι θάφτηκε σε αυτό (οι πρόσφατες γενετικές επανεξετάσεις του σώματος έχουν καταλήξει ότι πρόκειται για τον Πουλάσκι).

Ο Στσιγκιέλσκι σημειώνει ότι ήδη στις 29 Οκτωβρίου 1779 (ο Πουλάσκι πέθανε στις 11 Οκτωβρίου εκείνου του έτους) το Κογκρέσο των Ηνωμένων Πολιτειών εξέδωσε ψήφισμα πως θα έπρεπε να του αφιερωθεί ένα μνημείο.
}} Το μνημείο της Σαβάνας, χτισμένο πάνω από μισό αιώνα αργότερα, ήταν το πρώτο μνημείο αφιερωμένο στον Πουλάσκι στις Ηνωμένες Πολιτείες.

Οι εργασίες για την αποκατάσταση του μνημείου ξεκίνησαν το 1995.

Περιγραφή
---------

Το μνημείο είναι κατασκευασμένο από ιταλικό μάρμαρο, με μικρότερα στοιχεία γρανίτη. Έχει ύψος 17 μέτρα. Το μνημείο έχει ένα χάλκινο ανάγλυφο του Πουλάσκι και στην κορυφή του υπάρχει ένα άγαλμα της Ελευθερίας, με το λάβαρο με τα αστέρια και τις λωρίδες. Το μνημείο σχεδιάστηκε από τον Ρόμπερτ Έμπερχαρντ Λάουνιτς. Το άγαλμα σχεδιάστηκε από τον Χένρικ Ντμοχόφσκι και δείχνει τη στιγμή του θανάτου του Πουλάσκι. Πρόσθετα στοιχεία που υπάρχουν στο μνημείο περιλαμβάνουν το εθνόσημο της Πολωνίας και το οικόσημο της Τζόρτζια. 

Η επιγραφή στο μνημείο γράφει: «Ο Πουλάσκι, ο Ηρωικός Πολωνός, ο οποίος έπεσε θανάσιμα τραυματισμένος, πολεμώντας για την Αμερικανική Ελευθερία στην πολιορκία της Σαβάνα, 9 Οκτωβρίου 1779».

Παραπομπές
----------

1. 1 2 3 4 5 6  Γκάρι Μ. Νας (12 Ιουνίου 2003). *Landmarks of the American Revolution*Απαιτείται δωρεάν εγγραφή. Oxford University Press. σελ. 140. ISBN 978-0-19-512849-9. Ανακτήθηκε στις 3 Μαΐου 2013.
2. ↑  «Pulaski Monument». Georgiainfo.galileo.usg.edu. Ανακτήθηκε στις 5 Μαΐου 2013.
3. ↑  Benson John Lossing (30 Οκτωβρίου 2008). *The Pictorial Field-Book of the Revolution*. Pelican Publishing. σελ. 720. ISBN 978-1-4556-1046-4. Ανακτήθηκε στις 3 Μαΐου 2013.
4. ↑  Coulter (1 Μαρτίου 2010). *Joseph Vallence Bevan: Georgia's First Official Historian*. University of Georgia Press. σελίδες 105–106. ISBN 978-0-8203-3531-5. Ανακτήθηκε στις 3 Μαΐου 2013.
5. 1 2 3 4 5 6 7  Lucian Lamar Knight (30 Αυγούστου 2006). *Georgia's Landmarks, Memorials, and Legends*. Pelican Publishing. σελίδες 104–105. ISBN 978-1-4556-0481-4. Ανακτήθηκε στις 4 Μαΐου 2013.
6. ↑  Nara Schoenberg, ‘It’s a woman.
7. ↑  Brigit Katz, Was the Revolutionary War Hero Casimir Pulaski Intersex?
8. 1 2 3  Βάτσουαφ Στσιγκιέλσκι (1986). «*Pułaski Kazimierz*». *Polski Słownik Biograficzny, Tom XXIX*. Zakład Narodowy Imenia Ossolińskich I Wydawnictwo Polskieh Akademii Nauk. σελ. 393. ISBN 83-04-00148-9.

Εξωτερικοί σύνδεσμοι
--------------------

* Αποκατάσταση του Μνημείου του Πουλάσκι στη Σαβάνα Αρχειοθετήθηκε 2016-03-03 στο Wayback Machine.